Sklep Sodišča (četrti senat) z dne 11. marca 2010 – Djurgården-Lilla Värtans Miljöskyddsförening proti Fortum Värme samägt med Stockholms stad

(Zadeva C‑24/09)

„Člen 104(3), prvi pododstavek, Poslovnika – Direktiva 85/337/ES – Presoja vplivov nekaterih javnih in zasebnih projektov na okolje – Direktiva 96/61 – Celovito preprečevanje in nadzorovanje onesnaževanja – Sodelovanje javnosti v postopku odločanja v zvezi z okoljem – Pravica do izpodbijanja odločitve o odobritvi projektov, ki lahko pomembno vplivajo na okolje“

1. Okolje – Presoja vplivov nekaterih projektov na okolje – Direktive 85/337, 96/61 in 2008/1 (Direktiva Evropskega parlamenta in Sveta 2008/1, člena 2, točka 15, in 16; Direktiva Sveta 85/337, kakor je bila spremenjena z Direktivo 2003/35, člen 1(2) in 10a, ter Direktiva Sveta 96/61, kakor je bila spremenjena z Direktivo 2003/35, člena 2, točka 14, in 15a) (Glej točke od 20 do 23 in točko 1 izreka.)

2. Okolje – Presoja vplivov nekaterih projektov na okolje – Direktive 85/337, 96/61 in 2008/1 (Direktiva Evropskega parlamenta in Sveta 2008/1, člen 16; Direktiva Sveta 85/337, kakor je bila spremenjena z Direktivo 2003/35, člen 10a, in Direktiva Sveta 96/61, kakor je bila spremenjena z Direktivo 2003/35, člen 15a) (Glej točke od 27 do 29, 31 in točko 2 izreka.)

Predmet

Predlog za sprejetje predhodne odločbe – Högsta domstolen – Razlaga členov 1(2), 6(4) in 10a Direktive Sveta z dne 27. junija 1985 o presoji vplivov nekaterih javnih in zasebnih projektov na okolje (UL L 175, str. 40), kakor je bila spremenjena z Direktivo 2003/35/ES Evropskega parlamenta in Sveta z dne 26. maja 2003 o sodelovanju javnosti pri sestavi nekaterih načrtov in programov v zvezi z okoljem in o spremembi direktiv Sveta 85/337/EGS in 96/61/ES glede sodelovanja javnosti in dostopa do sodišč – Izjava Komisije (UL L 156, str. 17) – Razlaga členov 2, točka 14, in 15a Direktive sveta 96/61/ES z dne 24. septembra 1996 o celovitem preprečevanju in nadzorovanju onesnaževanja (UL L 257, str. 26), kakor je bila spremenjena z Direktivo 2003/35/ES – Nacionalna zakonodaja, ki lokalnim neprofitnim združenjem omogoča sodelovanje v predhodnem postopku odobritve dejavnosti, ki so nevarne za okolje, pod pogojem, da imajo v statutu kot svoj namen določeno varstvo okolja, da svojo dejavnost izvajajo najmanj tri leta in da imajo vsaj 2000 članov.

Izrek

1. Člani zadevne javnosti v smislu členov 1(2) in 10a Direktive Sveta 85/337/EGS z dne 27. junija 1985 o presoji vplivov nekaterih javnih in zasebnih projektov na okolje, kakor je bila spremenjena z Direktivo 2003/35/ES Evropskega parlamenta in Sveta z dne 26. maja 2003, ter v smislu členov 2, točka 14, in 15a Direktive 96/61/ES Sveta z dne 24. septembra 1996 o celovitem preprečevanju in nadzorovanju onesnaževanja, kakor je bila spremenjena z Direktivo 2003/35, s tem da so bile zadnjenavedene določbe povzete v členih 2, točka 15, in 16 Direktive 2008/1/ES Evropskega parlamenta in Sveta z dne 15. januarja 2008 o celovitem preprečevanju in nadzorovanju onesnaževanja, morajo imeti možnost izpodbijanja odločbe, s katero je organ, ki je del sodne oblasti države članice, odločil o zahtevi za izdajo soglasja k projektu, ne glede na vlogo, ki so jo lahko imeli, ko so sodelovali v postopku pred tem organom, ki je obravnaval navedeno zahtevo, in mu predložili svoja stališča.